Mónica García Prieto

Mónica García Prieto (Badajós, 1974) es una pediorista estremeña, reportera entrinacional p'albondu medius de comunicación españolis, reconocía i galardoná con importantis premius pediorísticus.

A lo largu de más de veinti añus á síu corresponsal en Roma, Moscú, Jerusalén, Beirut, Bangkok​ i Shanghai, i á recorríu el mundu comu reportera centrandu las sus coberturas ena denuncia delos abusus alos derechus umanus en tiempus de guerra i ena defensa delos cevilis.

Prencipió la su carrera nel levantamientu zapatista de Chiapas i acontinó en conflitus comu la segunda guerra de Chechenia, la guerra de Georgia, el conflitu de Macedonia del Norti, las envasionis d'Afganistán i Iraq i la guerra cevil iraquí, albondu ataquis contra Gaza, la guerra del Líbanu, la guerra de Siria​ i la guerra d'Ucrania, assín comu las revueltas dela Primavera Árabi, entri sotras.

La su carrera s'á desenroau prencipalmenti nel diariu El Mundo, al prencipiu comu reportera de prantilla i endespués comu freelance. Tamién á trebajau en Pediorismu Umanu, Cuartopoder, Revista 5W, La Marea, Cadena SER o ABC entri sotrus.
 Referencias